ابھی یہ عراق کی فوج کشی کا معرکہ ختم ہوا تھا کہ ایرانیوں کی امدادی فوج کو جو قارن بن قریانس کی ماتحتی میں ہرمز کی مدد کو آرہی تھی ، مذار میں ہرمز کے قتل اور ایرانیوں کی شکست کی خبر ملی ، اس لیے قارن نے اسی جگہ اپنی فوج کی تنظیم کی اور شکست خوردہ فوج سردار قباز اور انوشجان کو امیر العسکر بنا کر نہر کے قریب پڑاؤ ڈالا ، خالد کو اطلاع ہوئی،تو وہ فوج لے کر مذار کی طرف بڑے،لب دریا دونوں کا مقابلہ ہوا ، معقل نے قارن کو اور عاصم نے نوشجان کو اور عدی نے قباذ کو ختم کیا اور اس شدت کی جنگ ہوئی کہ تیس ہزار ایرانی کام آئے ، یہ تعداد اس کے علاوہ ہے جو نہر میں ڈوب کر مرے ۔
Entity: عراق — Type: /location, /location/country, /organization/sports_team, /person, /organization